**Karl Peter Andreas Ouren** (1882–1943) var en norsk-amerikansk maler. Han ble født i Halden, der faren var kjøpmann. I 1890 flyttet familien til Trondheim, der han fikk sin første utdannelse. I 1900 mottok han et stipend som ga ham mulighet til å studere ved Det tekniske Selskabs Skole i København. Studiet, og stipendet, skulle vare i fire år, men ved en feiltagelse hadde han bare fått tildelt et toårig stipend. Han ønsket å fortsette kunstutdannelsen og ble rådet til å reise til USA. Der kunne han både få utdannelse og skaffe seg utkomme til studiene ved å selge maleriene sine til velstående norsk-amerikanere. I 1907 dro han til Chicago. Kunstsalget gikk ikke så godt som han håpet, så han var nødt til å ta jobb som husmaler for å tjene til livets opphold og finansiere kunststudier ved School of the Art Institute of Chicago (1911–1914). Han studerte også ved the Palette and Chisel Academy of Fine Arts i Chicago. Etter hvert ble han en kjent størrelse i det norsk-amerikanske miljøet i Chicago, og han fikk flere priser for sin kunst. I 1919 ble han tildelt the Palette and Chisel Clubs gullmedalje.

I 1915 giftet han seg med Karen Stubban fra Orkdal. De fikk en datter sammen, og ble boende i Chicago. Ouren ble amerikansk statsborger i 1927. Familien hadde flere reiser og lengre opphold i Norge, der han malte og samlet motiver ved ta fotografier – og returnerte til USA med ferdige malerier og materiale for å produsere flere. Han hadde en forkjærlighet for vinterbilder og var fascinert av nordlyset. I medlemsbladet til Palette and Chisel Club ble kalt «Painter of the Snow».

> «Ouren var norsk, selv om han ble amerikansk stastborger [sic] i 1927, og det var i det norske landskapet han trivdes best som kunstner. Han sa selv at det var når han innbilte seg at han var i Norge og klarte å sette seg selv i norsk stemning, at han laget sine beste malerier.»
> 
> 

Han er representert i flere kunstgallerier og -museer, blant annet the Milwaukee Art Institute, the Illinois States Museum og i Larvik kunstforening. En av de største samlingene av hans kunst finnes i det norsk-amerikanske museet Vesterheim i Decorah, Iowa.

Ouren malte altertavlen i Lensvik kirke, og utsmykket flere kirker i USA og den forrige Meldal kirke, som brant ned i 1981.

Maleri av Gjesvål gård i Orkdal. Ouren, 1938

Referanser
----------

1. ↑   Norsk kunstnerleksikon, Norsk kunstnerleksikon ID Karl\_Ouren, besøkt 9. oktober 2017[Hentet fra Wikidata]
2. ↑   KulturNav, KulturNav-ID ff0fd42f-f620-48f9-b3da-77da3ef50841, besøkt 9. oktober 2017[Hentet fra Wikidata]
3. ↑  Alfsen (2017)
4. 1 2  Asphjell (1999), s. 207
5. ↑  N.N. «Karl Peter Andreas Ouren». Luther College. Arkivert fra originalen 10. juli 2022. Besøkt 10. juli 2022.
6. ↑  «Karl Ouren - art auction records». *www.askart.com*. Besøkt 10. juli 2022.
7. 1 2  Asphjell (1999), s. 208
8. 1 2  Asphjell (1999), s. 209
9. ↑  Asphjell (1999), s. 210
10. ↑  «Ouren, Karl». *Wiscasset Bay Gallery* **(engelsk)**. Besøkt 10. juli 2022.
11. ↑  Singstad, Knut N. (1988). *Lensvik kirke 125 år : 1863–1988*. Agdenes menighetsråd. s. 37.  [inneholder sort/hvitt-foto av altertavlen]
12. ↑  Berge, Peder (1950). *Meldal kyrkje 1650–1950*. Meldal sokneråd.  [Ourens utsmykninger er omtalt flere steder i heftet]

Kilder
------

* Alfsen, Glenny (20. februar 2017). «Karl Ouren». *Norsk kunstnerleksikon*. Besøkt 10. juli 2022.
* Asphjell, Arne (1999). «Karl Ouren – maleren som pendlet mellom Orkdal og Chicago». *Utvandringa fra Orkdal til Amerika*. Orkdal historielag. s. 207–212. ISBN 8292161007.

Eksterne lenker
---------------

* *www.artnet.com*. Besøkt 10. juli 2022.  Manglende eller tom `|tittel=` (hjelp) *Ourens maleri «Vinter i Svolvær havn»*

  


|  |  |
| --- | --- |
| Oppslagsverk/autoritetsdata | Norsk kunstnerleksikon **·** Prabook **·** KulturNav
 |